Laoso ir Lietuvos santykiai

Laoso ir Lietuvos santykiai – dvišaliai tarptautiniai santykiai tarp Laoso ir Lietuvos.

Nepriklausomybę pripažino 1991 m. rugsėjo 20 d., jau Lietuvai tapus Jungtinių Tautų Organizacijos nare. Diplomatiniai santykiai užmegzti 1994 m. rugsėjo 1 d.

Abi šalys yra Jungtinių Tautų, ASEM narės. 2022 m. pradžioje Lietuvoje Laoso piliečių negyveno.Migracijos metraštis 2021 , Migracijos departamentas prie VRM

Laosas yra akreditavęs ambasadorių Lietuvai (reziduoja Švedijoje).Užsienio atstovybės ir garbės konsulatai (Lietuvos Respublikos užsienio reikalų ministerija). Tikrinta 2022-09-30  Lietuva Laosui ambasadoriaus akreditavusi nėra.

2022 m. pradžioje Lietuvoje Laoso piliečių negyveno.

 Santykių istorija 

 Pirmieji kontaktai 
Yra duomenų, kad SSRS vykdytos Lietuvos okupacijos metais Laosas tarp 1953 ir 1975 m. palaikė ryšius su Lietuvos diplomatinėmis atstovybėmis.Kraujelis, R., 199 p. Laosui tapus vienpartine socialistine valstybe, ši pripažino Lietuvos aneksiją.Kraujelis, R., 188 psl.

 Santykiai po 1991 m. 
Laosas Lietuvos nepriklausomybę pripažino 1991 m. rugsėjo 20 d., o diplomatiniai santykiai užmegzti 1994 m. rugsėjo 1 d.

Santykiai suintensyvėjo 2004 m., Penktojo Azijos ir Europos Susitikimo metu abiems šalims tapus Azijos ir Europos susitikimo narėmis.UR ministras dalyvauja Azijos ir Europos susitikime Hanojuje (Lietuvos Respublikos užsienio reikalų ministerija)

2009 m. gegužės 26 d. įvyko susitikimas tarp Lietuvos ir Laoso užsienio reikalų ministrų. Lietuvos užsienio reikalų ministras Vygaudas Ušackas Hanojuje (Vietnamas) vykstančiame Azijos ir Europos susitikimo šalių užsienio reikalų ministrų susitikime susitiko su Laoso užsienio reikalų ministru Thonglounu Sisoulithu.ASEM valstybių užsienio reikalų ministrai pasveikino Vilniuje vyksiantį pirmąjį Europos ir Azijos transporto ministrų susitikimą (Lietuvos Respublikos užsienio reikalų ministerija)

2012 m. balandį Lietuvos užsienio reikalų viceministrė Asta Skaisgirytė Liauškienė Brunėjaus sostinėje Bandar Seri Begavane susitiko su Laoso užsienio reikalų viceministru ir aptarė dvišalius santykius.UR viceministrė su Mianmaro, Malaizijos, Vietnamo ir Laoso atstovais tarėsi dėl aktyvesnio ekonominio bendradarbiavimo (Lietuvos Respublikos užsienio reikalų ministerija) Tų pačių metų lapkričio 5-6 d. viceministrė dalyvavo devintajame Europos ir Azijos valstybių vadovų susitikime, vykusiame Laoso sostinėje Vientiane, ir kalbėjo energetinio saugumo tema globalių iššūkių sesijoje.Užsienio reikalų viceministrė dalyvaus ASEM susitikime Vientiane (Lietuvos Respublikos užsienio reikalų ministerija) Tais pačiais metais Laosas Lietuvai akreditavo Vokietijai reziduojantį Laoso ambasadorių.

 Švietimo, mokslo ir technologiniai mainai ir kultūrinis bendradarbiavimas 
Laose 2004 m. lankėsi lietuvių keliautojas ir fotografas Paulius Normantas.Paulius Normantas – Lai Vėjus iš Žemaitijos tarp Vakarų ir Rytų (Pasaulio lietuvis)

2013 m. Laose apsilankė lietuvių kelionių žurnalistai Martynas Starkus ir Vytaras Radzevičius ir įspūdžius nufilmavo „Starkaus ir Radzevičiaus kelionės“ dokumentikos aštuntajame sezone pavadinimu „Su Būda per džiungles“.

2020 m. rugsėjį Europos Sąjungos delegacijos vadovės Laose pareigas pradėjo eiti Lietuvos diplomatė Ina Marčiulionytė. 2022 m. sausį jos iniciatyva Laoso nacionalinėje bibliotekoje Vientiane pristatytos į laosiečių kalbą išverstos Europos Sąjungos šalių knygos vaikams, tarp jų – lietuvių rašytojos Monikos Vaicenavičienės „Kas yra upė?“.Lietuvos kultūros instituto Facebook paskyra (tikrinta 2022-09-30)

 Ekonominiai santykiai 
2018 m. duomenimis, prekybos apyvarta tarp Lietuvos ir Laoso siekė 31,5 tūkst. eurų, o iš Laoso importuotų produktų nebuvo.

 Metai  2016  2017  2018 Eksportas į Laosą (tūkst. eur.) 1,4  0,0  31,5 Importas iš Laoso (tūkst. eur.) 0,1  16,6  0,0

 Pasiuntinių ir ambasadorių sąrašas 

 Pasiuntiniai Lietuvai 
 2012 m. – Khamvonė Fanouvong, pirmasis Laoso ambasadorius Lietuvai (rezidavo Berlyne)
 2015-2018(?) m. – Sithongas Čitnhothinhas, antrasis (rezidavo Berlyne)
 nuo 2021 m. – Bounliepas Houngvongsonė (reziduoja Stokholme)Viceministras A. Pranckevičius susitiko su naujai paskirtuoju Laoso ambasadoriumi Lietuvai (Lietuvos Respublikos užsienio reikalų ministerija) 

 Pasiuntiniai Laosui 
Lietuva nėra akreditavusi ambasadoriaus Laosui.

 Šaltiniai 

 Literatūra 


 Nuorodos 
 Laosas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Laosas